

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 100-01/20-01/1**

**URBROJ: 2198/31-01-20-1**

**Gračac, 18. kolovoza 2020. godine**

Na temelju Programa za financiranje zapošljavanja u javnom radu Općine Gračac za 2020. godinu, a sukladno Nacionalnom planu za poticanje zapošljavanja, zamjenik načelnice koji obnaša dužnost općinskog načelnika objavljuje

**JAVNI POZIV- Gračac**

Općina Gračac kao inicijator i izvršitelj programa javnih radova iskazuje interes i potrebu za zapošljavanjem 12 nezaposlenih osoba prijavljenih u evidenciji HZZ-a u Programu javnih radova “Uredimo svoju općinu” s mjestom rada na području naselja Gračac, na određeno vrijeme, u trajanju od 6 mjeseci u punom radnom vremenu.
Sredstva za financiranje Javnih radova osigurava Hrvatski zavod za zapošljavanje.

**Uvjeti za prijavu:**

Prijaviti se mogu osobe s područja Općine Gračac iz ciljane skupine 1. osobe u nepovoljnom položaju na tržištu rada, i to:
-bez obzira na duljinu prijave u evidenciju: hrvatski branitelji, djeca i supružnici poginulih i nestalih hrvatskih branitelja, žrtve seksualnog nasilja u ratu, hrvatski povratnici/useljenici iz hrvatskog iseljeništva, roditelji s 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe bez stečene kvalifikacije, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, mlade osobe koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječeni ovisnici o drogama, povratnici s odsluženja zatvorske kazne unazad 6 mjeseci, osobe uključene u probaciju, Romi, beskućnici/e, osoba koja pripada etničkoj manjini u državi članici i potreban joj je razvoj jezičnog profila, profila stručnog usavršavanja ili profila radnog iskustva da bi poboljšala izglede za pristup stalnom zaposlenju,
-osobe starije od 50 godina prijavljene u evidenciju dulje od 6 mjeseci,
- osobe prijavljene u evidenciju nezaposlenih 3 i više godina

Osobe koje su radile na Javnim radovima u vremenu duljem od 12 mjeseci unazad 3 godine ne mogu biti uključene u Javni rad.

**Financiranje mjere**

Financira se 100% troškova minimalne bruto plaće te troškovi prijevoza sukladno Odluci Upravnog vijeća Zavoda o visini troškova prijevoza ukoliko ima više od 2 km od adrese stanovanja do adrese poslodavca i to u naseljima, mjestima i gradovima gdje ne postoji javni prijevoz i nije moguće dostaviti dokaz o stvarnom trošku prijevoza, mjesečno u visini od 2,00 kn po prijeđenom kilometru do najviše 1.400,00 kuna mjesečno.

**Prijavi je potrebno priložiti:**-zamolbu za posao s navedenim osobim podacima, podacima za kontakt, stručnoj spremi i dr.

-presliku osobne iskaznice,
-presliku dokaza o posebnom statusu ako postoji (invaliditet, hrvatski branitelj i drugo)

Prijave s dokazima o ispunjavanju traženih uvjeta dostavljaju se u roku od 8 dana od dana objave ovog Poziva putem Hrvatskog zavoda za zapošljavanje, poštom ili neposredno na adresu: Općina Gračac, Park sv. Jurja 1, 23440 Gračac ili putem e-maila: gracac@gracac.hr.

Odabir kandidata vrši se sukladno odobrenju Hrvatskog zavoda za zapošljavanje.

Ovaj Poziv objavljuje se na putem HZZ-a, web stranice Općine Gračac [www.gracac.hr](http://www.gracac.hr) te na oglasnoj ploči u sjedištu Općine Gračac.

**ZAMJENIK OPĆINSKE NAČELNICE**

**KOJI OBNAŠA DUŽNOST OPĆINSKOG NAČELNIKA:**

 **Robert Juko, ing.**